כשהגלים מתחזקים (סדרת רשת)

"כשהגלים מתחזקים" היא סדרת רשת ישראלית בפורמט מיקרו‑דרמה, המבוססת על רומן מאת שרון צוהר, על פי תסריט ובבימוי של שירה גרינשפון. הסדרה המופקת על ידי חברת ענני וקבוצת קשת זמינה לצפייה באפליקציית V1 הפרויקט נחשב לפורמט מקורי בתחום המיקרו‑דרמה בעברית, ומורכב מפרקים קצרים המותאמים להרגלי הצפייה הדיגיטליים. את התפקידים הראשיים מגלמים ידין גלמן ומישל פרו.

 תקציר העלילה 
הסדרה מגוללת את סיפורו של קצין בכיר ביחידת קומנדו ימית, שמתמודד עם החלטה מערכתית המכניסה לראשונה חיילת למסלול ההכשרה המאומץ של היחידה. החיילת, הנחושה להוכיח את יכולותיה, נדרשת להתגבר על התנגדויות מצד המערכת, משפחתה ומפקדה הישיר. אירוע בלתי צפוי שמתרחש במהלך ההכשרה מטלטל את השניים ומציב אותם בפני דילמות אישיות ומקצועיות.

העלילה מבוססת על ספרה רב‑המכר של שרון צוהר באותו השם.

 הפקה 
סטודיו ענני, הפועל מטעם פרמאונט, חבר לקבוצת קשת לצורך הפקת הסדרה, כחלק מהרחבת פעילותו לשוק המיקרו‑דרמה: פורמט קצר ומרוכז שזוכה לפופולריות בין-לאומית. הצילומים התקיימו בישראל, והסדרה מיועדת להפצה בלעדית באפליקציית V1. פורמט המיקרו‑דרמה מאופיין בפרקים קצרים במיוחד, שנועדו לצפייה מהירה בסמארטפונים ובפלטפורמות דיגיטליות. בישראל מדובר באחד המיזמים הראשונים שמאמצים את המבנה הזה בשפה העברית.

 שחקנים ודמויות 
שם השחקן/ניתשם הדמותאודות הדמותידין גלמןהראל שיקצין בכיר ביחידת הקומנדו הימימישל פרומורן סתיועידו בלילתימור סרוסינועההאקסית של הראלגל זרחוביץבראל

 הערות שוליים 

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2026
קטגוריה:כאן 11: תוכניות וסדרות